CELEX: 52012PC0593
Language: lt
Date: 2012-10-17
Title: Pasiūlymas TARYBOS SPRENDIMAS dėl pozicijos, susijusios su taikinimo komisijos narių sąrašo sudarymu, kurios turi būti laikomasi Europos Sąjungos vardu Bendradarbiavimo komitete, įsteigtame pagal 1994 m. birželio 24 d. Partnerystės ir bendradarbiavimo susitarimą, kuriuo sukuriama Europos Bendrijų bei jų valstybių narių ir Rusijos Federacijos partnerystė

|
			
		
		
		52012PC0593
		
			Pasiūlymas TARYBOS SPRENDIMAS dėl pozicijos, susijusios su taikinimo komisijos narių sąrašo sudarymu, kurios turi būti laikomasi Europos Sąjungos vardu Bendradarbiavimo komitete, įsteigtame pagal 1994 m. birželio 24 d. Partnerystės ir bendradarbiavimo susitarimą, kuriuo sukuriama Europos Bendrijų bei jų valstybių narių ir Rusijos Federacijos partnerystė /* COM/2012/0593 final - 2012/0287 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO APLINKYBĖS
Vykstant Rusijos Federacijos stojimo į
Pasaulio prekybos organizaciją procesui, Europos Sąjunga ir Rusijos Federacija
suderėjo ir pasirašė dvišalį susitarimą pasikeičiant laiškais ir Protokolą dėl
techninių sąlygų, susijusių su iš Rusijos Federacijos į Europos Sąjungą
eksportuojamai medienai taikomų tarifinių kvotų administravimu (toliau –
Protokolas) ir Sąjungos ir Rusijos Federacijos susitarimą dėl prekybos
variklinių transporto priemonių dalimis ir detalėmis (toliau – Susitarimas).
Protokolo 25 straipsnyje ir Susitarimo 12
straipsnyje numatyta taikyti ginčų sprendimo procedūras, nustatytas sprendimu,
kurį 2004 m. balandžio 7 d. priėmė Bendradarbiavimo taryba, įsteigta pagal 1994
m. birželio 24 d. Europos Bendrijų bei jų valstybių narių ir Rusijos
Federacijos partnerystės ir bendradarbiavimo susitarimą (toliau – Partnerystės
susitarimas), siekiant nustatyti ginčų sprendimo procedūros taisykles pagal tą
susitarimą (toliau – Bendradarbiavimo tarybos sprendimas dėl ginčų sprendimo).
To sprendimo 4 straipsnio 1 dalyje numatyta,
kad Šalys pagal Partnerystės susitarimą įsteigtame Bendradarbiavimo komitete
ginčų sprendimo tikslais sudaro orientacinį taikinimo komisijos narių sąrašą.
Kad Protokolo 25 straipsnyje ir Susitarimo 12
straipsnyje nustatyti ginčų sprendimo mechanizmai būtų veiksmingai taikomi,
Komisija ir Rusijos Federacijos vyriausybė sulygo dėl 15 asmenų pavardžių,
kurios bus įtrauktos į taikinimo komisijos narių sąrašą, kaip nustatyta
Bendradarbiavimo tarybos sprendime dėl ginčų sprendimo. 
2.           KONSULTACIJŲ SU SUINTERESUOTOSIOMIS
ŠALIMIS IR POVEIKIO VERTINIMO REZULTATAI
Pridedamas pasiūlymas yra teisinės priemonės,
kuria patvirtinama pozicija, kurios Europos Sąjunga laikysis Bendradarbiavimo
komitete minėtu klausimu, pasiūlymas.
2012/0287 (NLE)
Pasiūlymas
TARYBOS SPRENDIMAS
dėl pozicijos, susijusios su taikinimo
komisijos narių sąrašo sudarymu, kurios turi būti laikomasi Europos Sąjungos
vardu Bendradarbiavimo komitete, įsteigtame pagal 1994 m. birželio 24 d.
Partnerystės ir bendradarbiavimo susitarimą, kuriuo sukuriama Europos Bendrijų
bei jų valstybių narių ir Rusijos Federacijos partnerystė 
EUROPOS SĄJUNGOS TARYBA,
atsižvelgdama į Sutartį dėl Europos Sąjungos
veikimo, ypač į jos 207 straipsnio 4 dalį kartu su
218 straipsnio 9 dalimi,
atsižvelgdama į Europos Komisijos pasiūlymą,
kadangi:
(1)       pagal sprendimo, kurį 2004 m.
balandžio 7 d. priėmė Bendradarbiavimo taryba, įsteigta pagal 1994 m. birželio
24 d. Europos Bendrijų bei jų valstybių narių ir Rusijos Federacijos
partnerystės ir bendradarbiavimo susitarimą[1],
siekiant nustatyti ginčų sprendimo procedūros taisykles pagal tą susitarimą
(toliau – Bendradarbiavimo tarybos sprendimas dėl ginčų sprendimo), 4 straipsnį
Bendradarbiavimo komitetas turi sudaryti orientacinį sąrašą, kuriame būtų iki
15 asmenų, eisiančių taikinimo komisijos narių pareigas;
(2)       Europos Sąjungos ir Rusijos
Federacijos Vyriausybės protokolas dėl techninių sąlygų pagal Europos Sąjungos
ir Rusijos Federacijos susitarimą pasikeičiant laiškais, susijusį su iš Rusijos
Federacijos į Europos Sąjungą eksportuojamai medienai taikomų tarifinių kvotų
administravimu[2]
(toliau – Protokolas) iki jo įsigaliojimo yra laikinai taikomas nuo Rusijos
įstojimo į Pasaulio prekybos organizaciją dienos;
(3)       Europos Sąjungos ir Rusijos
Federacijos Vyriausybės susitarimas dėl Europos Sąjungos ir Rusijos Federacijos
prekybos variklinių transporto priemonių dalimis ir detalėmis[3] (toliau – Susitarimas) iki jo
įsigaliojimo yra laikinai taikomas nuo Rusijos įstojimo į Pasaulio prekybos
organizaciją dienos;
(4)       pagal Protokolo 25 straipsnį
ir Susitarimo 12 straipsnį dėl ginčų galima kreiptis į taikinimo komisiją
vadovaujantis Bendradarbiavimo tarybos sprendimo dėl ginčų sprendimo 3
straipsniu;
(5)       Komisija ir Rusijos
Federacijos Vyriausybė sulygo dėl 15 asmenų pavardžių, kurios bus įtrauktos į
orientacinį taikinimo komisijos narių sąrašą;
(6)       todėl būtina nustatyti
poziciją, kurios turi būti laikomasi Bendradarbiavimo komitete Sąjungos vardu,
PRIĖMĖ ŠĮ SPRENDIMĄ: 
1 straipsnis
Pozicija, kurios turi būti laikomasi
Bendradarbiavimo komitete Europos Sąjungos vardu, yra grindžiama prie šio
sprendimo pridedamo to komiteto sprendimo projektu.
2 straipsnis
Bendradarbiavimo komiteto sprendimas po jo
priėmimo paskelbiamas Europos Sąjungos oficialiajame leidinyje. 
3 straipsnis
Šis sprendimas įsigalioja jo priėmimo dieną.
Priimta Briuselyje
                                                                       Tarybos
vardu
                                                                       Pirmininkas
I PRIEDAS
ES
IR RUSIJOS BENDRADARBIAVIMO KOMITETO SPRENDIMO NR. 1
2012
m. ... ... d.
dėl
taikinimo komisijos narių sąrašo, paminėto 2004 m. balandžio 7 d.
Bendradarbiavimo tarybos sprendimo dėl ginčų sprendimo 4 straipsnyje,
sudarymo projektas
BENDRADARBIAVIMO KOMITETAS,
atsižvelgdamas į sprendimo, kurį 2004 m.
balandžio 7 d. priėmė Bendradarbiavimo taryba, įsteigta pagal Europos Bendrijų
bei jų valstybių narių ir Rusijos Federacijos partnerystės ir bendradarbiavimo
susitarimą, siekiant nustatyti ginčų sprendimo procedūros taisykles pagal tą
susitarimą, 4 straipsnį,
kadangi:
(1)          pagal sprendimo, kurį 2004 m.
balandžio 7 d. priėmė Bendradarbiavimo taryba, įsteigta pagal Europos Bendrijų
bei jų valstybių narių ir Rusijos Federacijos partnerystės ir bendradarbiavimo
susitarimą, siekiant nustatyti ginčų sprendimo procedūros taisykles pagal tą
susitarimą, 4 straipsnį Bendradarbiavimo komitetas sudaro orientacinį sąrašą,
kuriame būtų iki 15 asmenų, pageidaujančių ir galinčių eiti taikinimo komisijos
narių pareigas;
(2)          2011 m. gruodžio 16 d.
pasirašyto Susitarimo dėl Europos Sąjungos ir Rusijos Federacijos prekybos
variklinių transporto priemonių dalimis ir detalėmis 12 straipsnyje ir
Protokolo dėl techninių sąlygų pagal Europos Sąjungos ir Rusijos Federacijos
susitarimą pasikeičiant laiškais, susijusį su iš Rusijos Federacijos į Europos
Sąjungą eksportuojamai medienai taikomų tarifinių kvotų administravimu, kuriuos
abu 2011 m. gruodžio 16 d. pasirašė Europos Sąjunga ir Rusijos Federacijos
Vyriausybė, 25 straipsnyje nustatyta, kad dėl ginčų galima kreiptis į taikinimo
komisiją vadovaujantis Bendradarbiavimo tarybos sprendimo dėl ginčų sprendimo 3
straipsniu;
(3)          Šalys sulygo dėl 15
pavardžių sąrašo,
PRIĖMĖ ŠĮ SPRENDIMĄ:
1 straipsnis
15 taikinimo komisijos narių sąrašas
pateikiamas šio sprendimo priede.
2 straipsnis
Šis sprendimas įsigalioja jo priėmimo dieną.
Priimta ............. [data]
Bendradarbiavimo
komiteto vardu
 Europos Sąjungos vardu || Rusijos Federacijos vardu 
   ||   
Priedas
Taikinimo
komisijos narių sąrašas
ES pasiūlyti taikinimo komisijos nariai:
Bourgeois, Jacques.
Ehlermann, Claus –Dieter.
Kuijper, Pieter Jan.
Sacerdoti, Giorgio.
Torrent, Ramon.
Rusijos Federacijos pasiūlyti taikinimo komisijos nariai:
Komarov, Alexander
Makovsky, Alexander
Martynov, Anatoly
Shumilov, Vladimir
Velyaminov,
Georgy
Pirmininkai:
Luzius Wasescha (Šveicarija),
Crawford Falconer (Naujoji Zelandija),
Christan Haberli (Šveicarija),
Paul Richard O'Connor (Australija),
Helge Seland (Norvegija). 
[1]               OL L 327, 1997 11 28, p. 3.
[2]               OL L 57, 2012 2 29, p. 3.
[3]               OL L 57, 2012 2 29, p. 15.